Gruziyada komendantlik soati joriy etildi

Gruziyada koronavirus pandemiyasi sabab komendantlik soati joriy etilmoqda. Bu haqda Gruziya bosh vaziri Georgiy Gaxariyaga tayanib, Tengrinews xabar berdi.

Ta’kidlanishicha, komendantlik soati 21:00 dan 06:00 ga qadar davom etadi. Ushbu vaqt oralig‘ida piyoda va transportda harakatlanish taqiqlanadi. Mazkur qaror 31-mart kuni soat 08:00 dan kuchga kirdi.
“Favqulodda holat vaqtida deyarli to‘liq karantin e’lon qilinadi. Soat 21:00 dan boshlab shaharlar va butun mamlakat bo‘ylab piyoda va tranportda harakatlanish taqiqlanadi”, — deydi bosh vaziri.
Shuningdek, karantin rejimi vaqtida 70 yoshdan oshgan qariyalarga ko‘chaga chiqish taqiqlanadi. Ular faqatgina yaqin atrofdagi oziq-ovqat do‘koni, dorixona yoki tibbiyot muassasasiga borishi mumkin.
So‘nggi ma’lumotlarga ko‘ra, Gruziyada koronavirus bilan kasallanganlar soni 98 kishiga yetgan.
 Saudiya Arabistonida komendantlik soati joriy etildi
Avvalroq Qirg‘izistonning yirik shaharlarida ham komendantlik soati joriy etilib, fuqarolarning soat 20:00 dan keyin ko‘chaga chiqishi taqiqlangan edi.